text: Flere penge skal lokke læger ud på landet
  21 november 2015 kl. 18.06
  Regeringen har i dag afsat 187 millioner kroner til en bonusordning, der skal være med til at sikre, at der fortsat er praktiserende læger på landet.
  Flere steder er det nærmest umuligt at finde yngre læger, der vil overtage en praksis, når lægen går på pension. Men det skal en ny pose penge, nu gøre noget ved.
  Allerede her i 2015 vil regeringen gå i gang med et projekt, der indeholder en bonusordning, der skal gøre det mere økonomisk attraktivt for lægerne, at blive læge i de mere tyndt befolkede områder.
  Regeringen har i første omgang afsat 187 millioner kroner til bonusordningen, der skal løbe i en 4-årig periode frem til 2018.
  -Vi må erkende, at vi har nogle udfordringer ved at sikre en god lægedækning ikke mindst i en række yderområder og jeg tror, at det her forsøg har en effekt, siger Sundhedsminister Sophie Løhde til TV SYD.
  Se klip med Sundhedsministeren her.
  
  